Publication: Magyar Közlöny
Issue: MK-2006-79 (Year: 2006, Number: 79)
Era: 2004-2010
Section: közoktatásról szóló 1993. évi LXXIX. törvény 27. § (8) bekezdése szerint a fiatalok számára más
Paragraph Index: 271

2. A matematika tanításának célja Általános cél: – a megfelelő nevelő, orientáló és irányító funkciók ellátásával lehetőleg hiteles – ezért egységes, összefüggő – képet adni a matematikáról – rávilágítani arra, hogy a matematika nemcsak egy kész ismeretrendszer, hanem sajátos emberi megismerési tevékenység, szellemi magatartás, amely érzelmi és motivációs tekintetben is formálja, gazdagítja az egész személyiséget, a gondolkodást – bemutatni, hogy a matematika a gondolkodás örömének forrása, a struktúrákban tapasztalható rend és esztétikum megjelenítője, átszövi mindennapjainkat, az iskolai tantárgyak elsajátításának segítője, a mindennapi életben és a szakmák gyakorlásában a problémamegoldás nélkülözhetetlen eszköze Kiemelt cél: – Az alkalmazható, hasznosítható matematikai tudás megalapozása: • a sikeres szakmatanuláshoz szükséges matematikai műveltség elsajátíttatása • a szakmatanulást támogató speciális matematikai készségek, képességek, ismeretek kialakítása • a szakmacentrikus feladatok megoldási módszereinek elsajátíttatása • a gyakorlatorientált, közérthető matematikai kommunikáció kialakítása – Az élethosszig tartó tanulásra való felkészítés: • a tanulás iránti pozitív motiváció kialakítása és fejlesztése • a tanulók sikerélményhez juttatása • az együttműködés, a közös és egyéni munka összhangjából adódó értékek bemutatása • a rugalmas, fegyelmezett, ötletes, logikus gondolkodás megalapozása • a matematikai ismeretek megszerzésének és rendszerezésének módszereivel való megismertetés 2006/79/II. szám

Source: https://magyarkozlony.hu/hivatalos-lapok/6ee7bd62e86a446d7940919d6d4ff5c15b5210d8/dokumentumok/11e93c1791c61dc307ffb657dc6e49b3837e3376/letoltes